text: [{"text_idx": "#000003", "text": "Ba\u0301r\u00f0ur a\u0301 Steig Nielsen, l\u00f8gma\u00f0ur, helt seinnapartin r\u00f8\u00f0u i\u0301 sambandi vi\u00f0 minningarhaldi\u00f0 fyri teimum sjo\u0301la\u0301tnu a\u0301 Vinnuha\u0301sku\u0301lanum i\u0301 Havn. Ni\u00f0anfyri stendur r\u00f8\u00f0an at lesa."}, {"text_idx": "#000004", "text": "Fyri n\u00f8krum fa\u0301um d\u00f8gum si\u0301\u00f0ani var\u00f0 eg spurdur, um eg ikki helt, at ti\u0301\u00f0in var farin fra\u0301 allahalgannadegi? Mi\u0301tt svar var stutt og greitt. Nei. Ti\u0301 ta\u00f0 s\u00f8mir seg fyri eina siglandi tjo\u0301\u00f0 at halda fast i\u0301 henda dag. Ti\u0301\u00f0in er avgj\u00f8rt ikki farin fra\u0301 minningardegi teirra sjo\u0301la\u0301tnu. Ti\u0301 vil eg takka Vinnuha\u0301sku\u0301lanum fyri at veita okkum innivist og Sjo\u0301mansmissio\u0301nini fyri at skipa so v\u00e6l fyri a\u0301 hv\u00f8rjum a\u0301ri."}, {"text_idx": "#000005", "text": "Eg havi alti\u0301\u00f0 hildi\u00f0, at hesin dagurin sigur no\u0301gv um okkara land. Um samanhaldi\u00f0 millum fo\u0301lk okkara. At ta\u0301 i\u00f0 a\u0301 stendur, og sorgin og dey\u00f0in vitja, ta\u0301 hyggja vit ikki burtur. Vit standa saman vi\u00f0 teimum, sum hava mist, og vi\u0301sa teimum vir\u00f0ing og stu\u00f0ul. Hetta eru heilt serligir eginleikar og vi\u0301sir eina styrki i\u0301 okkara fo\u0301lki."}, {"text_idx": "#000006", "text": "Ta\u00f0 eru i\u0301 a\u0301r 70 a\u0301r, si\u0301\u00f0ani vit fyrstu fer\u00f0 hildu minningarhald teirra sjo\u0301la\u0301tnu a\u0301 allahalgannadegi, tann 1. november. Minningardagurin kom i\u0301 kjalarv\u00f8rrinum av seinna heimsbardaga, sum bart u\u0301t er ein skakandi ta\u0301ttur i\u0301 okkara siglingars\u00f8gu. Ein sorgars\u00f8ga av teimum sto\u0301ru. Ho\u0301ast vit ikki beinlei\u00f0is vo\u0301ru vi\u00f0 i\u0301 kri\u0301gnum, so var okkara land ty\u0301\u00f0iliga merkt av hesum r\u00e6\u00f0uleikum. Sjo\u0301menn okkara sigldu vandasjo\u0301gv til frama fyri land og fo\u0301lk. I\u0301 landsins t\u00e6nastu. Ti\u0301 ta\u00f0 var ney\u00f0ugt at sigla fyri at brey\u00f0f\u00f8\u00f0a fo\u0301lki\u00f0 og skapa liviligari kor i\u0301 landinum."}, {"text_idx": "#000007", "text": "I\u0301 t\u00f8lum kunnu vit si\u0301ggja teir sorgarleikir, sum fo\u0301ru fram her hja\u0301 okkum og kring heimin, ta\u0301 i\u00f0 allur heimurin var i\u0301 bardaga. Hetta eru r\u00e6\u00f0andi tilbur\u00f0ir og t\u00f8l. I\u0301 alt 213 f\u00f8royingar doy\u00f0u i\u0301 vandasigling, og eftir so\u0301tu no\u0301gvar ungar einkjur og fa\u00f0irleys b\u00f8rn."}, {"text_idx": "#000008", "text": "Sorgina i\u0301 mongum heimum i\u0301 F\u00f8royum kunnu vit kortini ikki gera upp i\u0301 t\u00f8lum. Sorgin er eisini trupul at seta or\u00f0 a\u0301. Sva\u0301ri missurin, sum no\u0301gvir av landsmonnum okkara og teirra avvar\u00f0andi hava kent av \u00f8llum ti\u0301, sum fo\u0301r fram undir kri\u0301gnum, hevur veri\u00f0 sto\u0301rur. Sa\u0301rini a\u0301 sa\u0301lina kunnu vit heldur ikki gera upp i\u0301 t\u00f8lum."}, {"text_idx": "#000010", "text": "I\u0301 roynd og veru er ta\u00f0 li\u0301ka miki\u00f0. Ti\u0301\u00f0in er avgj\u00f8rt ikki farin fra\u0301 minningardegi teirra sjo\u0301la\u0301tnu. Vi\u00f0 r\u00f8skum, v\u00e6l u\u0301tbu\u0301num sjo\u0301fo\u0301lki og go\u0301\u00f0um, tryggum skipum fegnast vit, ta\u0301 fari\u00f0 loysir fra\u0301 landi og setur ko\u0301s u\u0301t i\u0301 havsbru\u0301nna. Sli\u0301kt leggur st\u00f8\u00f0i undir ein fj\u00f8lbroyttan f\u00f8royskan bu\u0301skap. Men onganti\u0301\u00f0 er hetta vandaleyst, og onganti\u0301\u00f0 uttan o\u0301tta. Havi\u00f0 er og ver\u00f0ur ein go\u0301\u00f0ur t\u00e6nari, men havi\u00f0 kann eisini vera ein kargur og o\u0301unniligur harri."}, {"text_idx": "#000012", "text": "Ta\u00f0 er mi\u0301n vo\u0301n, at vit vi\u0301sa hesum minningardegi st\u00f8rstu vir\u00f0ing og so\u0301ma, sum ta\u00f0 s\u00f8mir seg eini siglandi tjo\u0301\u00f0 \u2013 ta\u00f0 veri seg i\u0301 fiskivinnu, oljuvinnu ella a\u00f0rari vinnu. F\u00f8royar fara alti\u0301\u00f0 at hava havi\u00f0 sum si\u0301n n\u00e6rmasta granna."}, {"text_idx": "#000013", "text": "A\u0301ri\u00f0 i\u0301 a\u0301r er eitt hendinga a\u0301r, og vit kunnu takka Harranum fyri, at eingin er sjo\u0301la\u0301tin, si\u0301\u00f0ani vit seinast vo\u0301ru savna\u00f0 her. Ti\u0301 fara vit ikki i\u0301 dag at nevna n\u00f8vn, men vit reisa okkum og minnast i\u0301 t\u00f8gn tey, i\u00f0 a\u0301 ymsan ha\u0301tt ikki bo\u0301ru bo\u00f0 aftur i\u0301 by\u0301."}, {"text_idx": "#000019", "text": "H\u00f8vu\u00f0ssty\u0301ri\u00f0 havt fund vi\u00f0 ny\u0301ggjum formanni, a\u00f0alskrivara og sty\u0301rislimi"}, {"text_idx": "#000020", "text": "H\u00f8vu\u00f0ssty\u0301ri\u00f0 i\u0301 Heimamissio\u0301nini hev\u00f0i fund i\u0301 kv\u00f8ld vi\u00f0 ny\u0301ggjum formanni, a\u00f0alskrivara og sty\u0301rislimi. Heri Kj\u00e6rbo er ny\u0301ggjur forma\u00f0ur i\u0301 h\u00f8vu\u00f0ssty\u0301rinum, Hjalmar Hansen ny\u0301ggjur sty\u0301rislimur og Ja\u0301kup Bru\u0301sa\u0301 ..."}, {"text_idx": "#000022", "text": "I\u0301 farnu viku ly\u0301sti Nes prestagjald vi\u00f0 ungdo\u0301msgudst\u00e6nastu i\u0301 Fri\u0301\u00f0rikskirkjuni leygarkv\u00f8ldi\u00f0 3. juni, i\u0301 samra\u0301\u00f0 vi\u00f0 ungdo\u0301msarbei\u00f0i\u00f0 i\u0301 missio\u0301nshu\u0301sinum Tabor a\u0301 Toftum. Ta\u0301 dagurin n\u00e6rka\u00f0ist og ve\u00f0urmennirni..."}, {"text_idx": "#000025", "text": "I\u0301 dag, 4. juni 2023 eru ju\u0301st 10 a\u0301r li\u00f0in si\u0301\u00f0ani Si\u0301mun Persson Jacobsen to\u0301k vi\u00f0 sum forma\u00f0ur i\u0301 h\u00f8vu\u00f0ssty\u0301rinum fyri Kirkjuligu Heimamissio\u0301nina. Hetta er samstundis seinasti dagur hja\u0301 Si\u0301muni sum formanni..."}, {"text_idx": "#000026", "text": "16. mai var sty\u0301risfundur settur a\u0301 skra\u0301 hja\u0301 sty\u0301rinum fyri Leirvi\u0301kar missio\u0301nshu\u0301s. Ta\u0301 J\u00f8rgen Andreasen, sum er forma\u00f0ur fyri sty\u0301ri\u00f0, er sjo\u0301ma\u00f0ur, kann vi\u00f0 hv\u00f8rt vera ney\u00f0ugt at hava sli\u0301kar fundir umvegis..."}]